text: түймебай айтбаев (13 желтоқсан, 1923, сырдария ауданы нағи ілиясов ауылы 20 желтоқсан, 2001, сырдария ауданы нағи ілиясов ауылы) ардагер ұстаз. қазақ кср-інің еңбек сіңірген мұғалімі (1983). қызылорда педогогикалық училищесін (1950) бітірген. қызылорда педагогикалық институтының (қызылорда мемлекеттік университеті) тарих факультетін бітірген (1956). 1950 ж. ұстаздық жолын э.тельман атындағы №132 мектепте мұғалім болып бастап, 42 жыл еңбек етті. 1961 87 ж. осы мектепте директор болды. 1967 ж. «қазақ кср-і халық ағарту ісінің үздігі» (1978) ксро халық ағарту ісінің үздігі (1985) белгілерімен «ұлы отан соғысы» медалімен марапатталған. халыққа білім берудегі ерен еңбегі үшін құрметті «ғасыр мұғалімі» атанды. 2003 жылы қр үкіметінің қаулысымен №132 орта мектепке т.айтбаевтың есімі берілді.